text: Sidste dag på Danish Crown
  31 august 2012 kl. 14.16
  I dag mødtes medarbejderne på Danish Crown i Esbjerg for at tage afsked med hinanden og deres arbejdsplads.
  Efter 124 år blev den sidste gris slagtet på Danish Crowns slagteri i Esbjerg i onsdags.
  I dag mødtes medarbejderne for at drikke gravøl og spise grillmad.
  Meddelelsen om lukningen af slagteriet i Esbjerg kom i maj måned, og siden da har ca. 125 af de 514 medarbejdere fået arbejde på andre af Danish Crowns slagterier.
  Derudover er mange igang med at blive omskolet til et arbejde i offshorebranchen.
  